Mõniste

Mõniste on küla Võrumaal Rõuge vallas, endise Mõniste valla keskus.

Mõniste piirkonda on rahvapäraselt nimetatud kui Mehkamaa.

Mõnistes on teenuskeskus, kus asuvad Mõniste raamatukogu, postkontor, perearstikeskus ja hooldekodu."Mõniste sotsiaalkeskuse maja sai valmis" Võrumaa teataja, 29. november 2012 Selle lähedal asub ka Coop kauplus.

Asula piiresse jäävad Mõniste mõisa park ja Wulfide suguvõsa kalmistu. Mõniste mõisa pargis asub Mõniste järv. Pargi alal asusid ka Mõniste vasallilinnus ja Mõniste mõisa hooned, mis on hävinud. Võru -Valga maantee ääres on karudega skulptuur – meenutus nõukogude ajastul moes olnud maanteekaunistustest.

1977 liideti Mõnistega Aidamäe küla.

Küla läänepiir kulgeb mööda Mustjõge.

Küla läbib Võru–Mõniste–Valga maantee ning sealt saab alguse Mõniste–Ape maantee.

 Viited 

Kategooria:Rõuge valla külad